બીજી તરફ રાષ્ટ્રીય કક્ષાથી લઈ પ્રદેશ કક્ષાની કોંગ્રેસની નેતાગીરીના અનેક નિર્ણય મુર્ખામીભર્યા હોય છે અને હજી પણ તેમની મુર્ખામી આગળ વધારી રહ્યા છે. શંકસિહ વાઘેલા રાજકીય દગાખોર તરીકે જાણિતા છે તેમ છતાં શરદ પવારની એનસીપી દ્વારા તેમને ગુજરાતમાં ત્રીજા મોર્ચાની જવાબદારી સોંપવામાં આવશે તેવું જાણકાર સુત્રો કહે છે. અગાઉ એનસીપીના ધારાસભ્ય જયંત બોસ્કી નાના ભાજપને મદદ કરવાનું કામ કરતા હતા, તે કામ હવે મોટા પાયે ભાજપના વિરોધી હોવાનું મહોરૂ પહેરી શંકરસિંહ વાઘેલા કરશે. કોંગ્રેસ તરફ જઈ રહેલા દલિત અને મુસ્લિમ મત એનસીપી તોડશે, જેનો ફાયદો ભાજપને મળશે. સુત્રોની જાણકારી પ્રમાણે કોંગ્રેસ અને એનસીપી વચ્ચે થયેલી સમજુતી પ્રમાણે ગુજરાતની 26 બેઠકો પૈકી ચાર બેઠકો એનસીપીને ફાળવામાં આવશે જે પૈકી એક બેઠક મહેન્દ્રસિંહ વાઘેલાને મળશે કોંગ્રેસ દ્વારા ચાર બેઠકો ફાળવામાં આવશે તેવો નિર્ણય લેવામાં આવ્યો છે. શંકરસિંહ વાઘેલા પોતાના ચાર ઉમેદવાર ત્યાં જ ઊભા રખાશે જ્યાં કોંગ્રેસની સ્થિતિ સારી છે.